Мокий Амфиполски (; ), е християнски свещеномъченик, пострадал в края на III век по време на гоненията на император Диоклециан и почитан от православната и католическата църква на 11 (24) май.

Биография 
Мокий е се ражда в Рим, в семейство на благородни и богати родители Евфратий и Евстафия. От малък изчава Светото писание и е ръкопожен за християнски свещеник в град Амфиполис. Ревностно проповядва сред езичниците и ги кара да се откажат от идолопоклонството и да приемата християнството. Един ден, когато проконсулът Лаодикий принася жертва на бог Дионис, Мокий пред очите на всички обръща олтара и разсипва тамяна. По заповед на антипата отец Мокий е арестуван, провесен на дърво и дран с железни нокти. Според синаксара, след това Мокий е хвърлен в разпалена пещ, където обаче остава невредим, а от пламъците излезли от пещта изгарят Лаодикий и още девет души. Мокий е хвърлен в затвора. Новият проконсул Максим му предлага да направи жертва на идолите и след като Мокий отказва, Максим продължава да го мъчи, като го връзва на колело, а след това го хвърля на диви зверове. Мокий обаче отново остава невредим. След тези чудеса народът иска освобождаването му, но проконсулът го изпраща в Ираклия, а оттам на архонта Филиписий във Византион, където в 288 година му отрязват главата.

След края на гоненията и междуособните войни, император Константин Велики превръща Византион в новата столица на империята Нов Рим и част от грандиозното му строителство е храмът „Свети Мокий“, в който са положени мощите на свещеномъченика, а след 530 година и мощите на Сампсон Страноприемец. Паметта на свещеномъченика се тачи на Преполовение. По-късно паметта му започва да се почита на 11 май - на тази дата е споменат в Минологията на Василий II от края на X век. В минея на Мокий е посветена службата „Обновление на Цариград и памет на свещеномъченик Мокий“ (Ἀνάμνησις τῶν γενεθλίων, ἤτοι τῶν ἐγκαινίων τῆς Κωνσταντινουπόλεως, καὶ τοῦ Ἁγίου Ἱερομάρτυρος Μωκίου, Възпоменание на празнуването на обновлението на Константинопол и светия свещеномъченик Мокий).

Външни препратки 
 
 
 Пролог. 11 мая 
 Τῌ ΙΑ' ΤΟΥ ΑΥΤΟΥ ΜΗΝΟΣ ΜΑΪΟΥ Ἀνάμνησις τῶν γενεθλίων, ἤτοι τῶν ἐγκαινίων τῆς Κωνσταντινουπόλεως, καὶ τοῦ Ἁγίου Ἱερομάρτυρος Μωκίου.
 Обновление Царяграда и святаго священномученика Мокия

Бележки 

Християнски светци от III век
Амфиполци
Католически светци
Православни светци